Komisijos sprendimas
2003 m. kovo 10 d.
iš dalies pakeičiantis Sprendimą 1999/466/EB, nustatantį tam tikrų valstybių narių arba valstybių narių regionų oficialiai brucelioze neužkrėstų galvijų bandų statusą
(pranešta dokumentu Nr. C(2003) 731)
(tekstas svarbus EEE)
(2003/164/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1964 m. birželio 26 d. Tarybos direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis [1] su paskutiniais pakeitimais, padarytais Komisijos reglamentu 1226/2002 [2], ypač į jos A priedo II dalies 7 punktą,
kadangi:
(1) Italija pateikė Komisijai dokumentus, įrodančius, kad laikomasi visų sąlygų, nustatytų Direktyvos 64/432/EEB A priedo II dalies 7 punkte, ir, visų pirma, kad kiekvienų metų gruodžio 31 d. duomenimis 99,8 % visų Emilijos Romanijos regiono galvijų bandų buvo oficialiai neužkrėstos galvijų brucelioze ne mažiau kaip penkerius metus iš eilės ir kad kiekvienas galvijas yra identifikuojamas pagal Bendrijos teisės aktus,
(2) Todėl šis regionas turi būti paskelbtas oficialiai brucelioze neapimtu pagal Direktyvą 64/432/EEB regionu.
(3) Dėl to reikėtų atitinkamai iš dalies pakeisti Komisijos sprendimą 1999/466/EEB [3] su paskutiniais pakeitimais, padarytais Sprendimu 2002/588/EB [4].
(4) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 1999/466/EEB II priedas pakeičiamas šio sprendimo priedo tekstu.
2 straipsnis
Šis sprendimas skirtas valstybėms narėms.
Priimta Briuselyje, 2003 m. kovo 10 d.